সংঘর্ষের ঘটনায় বাসন্তির নাম যেন আর বাদ দেওয়া যাচ্ছে না। প্রায় প্রত্যেক দিনই কোনও না কোনও সংঘর্ষ লেগে আছে সেখানে। এবার জমি দখল ঘিরে সংঘর্ষ বাসন্তির ছ-নম্বর সোনাখালি এলাকায়। জমি দখলে বাধা দিতে গেলে ব্যাপক মারধর করা হয় বলে অভিযোগ। অভিযোগ, বাসন্তির ছ-নম্বর সোনাখালিতে স্থানীয় বাসিন্দা তায়েব মোল্লার জমি দখলের চেষ্টা করে দুই স্থানীয় দুষ্কৃতী মোরে লস্কর এবং মন্টু লস্কর। বাধা দিতে গেলে তায়েব মোল্লা এবং তাঁর মা-কে মারধর করা হয়। পরিবারের অপর দুই সদস্যও আহত হন।